Εκπαιδευτική ρομποτική

Η εκπαιδευτική ρομποτική θεωρείται ως σχέδιο διεπιστημονικής δραστηριότητας κυρίως στην επιστήμη, τα μαθηματικά, την πληροφορική και την τεχνολογία, προσφέροντας σημαντικά νέα οφέλη στην εκπαίδευση και γενικότερα σε όλα τα επίπεδα . Η εκπαιδευτική ρομποτική είναι μια ισχυρή και ευέλικτη διδασκαλία μάθησης που ενθαρρύνει τους/τις μαθητές/τριες να κατασκευάσουν και να ελέγξουν τα ρομπότ χρησιμοποιώντας συγκεκριμένες γλώσσες προγραμματισμού(). Η Εκπαιδευτική Ρομποτική προάγει έναν ευχάριστο τρόπο μάθησης, ενώ παράλληλα προωθεί τα κίνητρα των παιδιών, την συνεργασία, την αυτοπεποίθηση και τη δημιουργικότητα . Πολλοί ερευνητές υποστηρίζουν ότι τα προγράμματα ρομποτικής παρέχουν μια πολύτιμη διαδρομή για την αύξηση του ενδιαφέροντος των παιδιών και τη συμμετοχή τους στην επιστήμη, την τεχνολογία, τη μηχανική και τα μαθηματικά (STEM), ενώ τα παρακινούν να ακολουθήσουν μια σταδιοδρομία σε έναν από αυτούς τους τομείς .

Η εκπαιδευτική ρομποτική αποτελεί ένα σχετικά νέο επιστημονικό κλάδο ο οποίος ασχολείται με την κατασκευή, τον προγραμματισμό και την αξιοποίηση των ρομπότ σε εκπαιδευτικό επίπεδο. Εμπεριέχεται ως διδακτικό αντικείμενο στο μάθημα της πληροφορικής και αποσκοπεί στο σχεδιασμό δραστηριοτήτων για την ενίσχυση δεξιοτήτων υπολογιστικής σκέψης (Ψαρά Ε., 2016). Τα τελευταία χρόνια υπάρχει μεγάλη απήχηση της εκπαιδευτικής ρομποτικής από τους εκπαιδευτικούς πρωτοβάθμιας και δευτεροβάθμιας εκπαίδευσης, εξαιτίας της αποτελεσματικότητας με την οποία βοηθά τους μαθητές στην απόκτηση δεξιοτήτων επίλυσης προβλημάτων (problem solving skills). 

Για την επιτυχή ενσωμάτωση των εκπαιδευτικών ρομπότ στο σχολείο είναι απαραίτητο να υφίστανται δύο βασικοί παράγοντες. Ο πρώτος είναι η ύπαρξη των ίδιων των ρομπότ ως κατασκευές και εργαλεία μάθησης στο σχολείο, τα οποία αποτελούν τα ηλεκτρονικά μέσα και ο δεύτερος παράγοντας είναι η δημιουργία και η κατάλληλη παιδαγωγική αξιοποίηση των ηλεκτρονικών υποδομών που έχουν τη δυνατότητα να υποστηρίξουν εκπαιδευτικές πλατφόρμες μάθησης, προγραμματισμού και αλληλεπίδρασης μεταξύ χρήστη / μαθητή και εκπαιδευτικού ρομπότ.

Τα οφέλη της εκπαιδευτικής ρομποτικής προς τους/τις μαθητές/τριες επικεντρώνονται στην αποτελεσματική οικοδόμηση της γνώσης (Κοντρουκτιβισμός) μέσω της ενεργούς συμμετοχής τους στις διαδικασίες σχεδιασμού και κατασκευής εκπαιδευτικών ρομπότ, γεγονός που σταδιακά οδηγεί σε εφαρμοσμένες πρακτικές και διαδικασίες επίλυσης προβλημάτων. Για να εφαρμοστεί το παραπάνω πλαίσιο είναι απαραίτητη η δημιουργία στοχευμένων δραστηριοτήτων που να εμπλέκουν τους μαθητές στον πειραματισμό με τα ρομπότ, ώστε να εξερευνήσουν τους κανόνες από τους οποίους διέπονται (Θεοχάρη Μ., 2013).

Εκπαιδευτική Ρομποτική

Τι είναι; 
Ας ξεκινήσουμε από την έννοια του Ρομπότ.

Τα ρομποτ στην Αρχαιότητα και στη Μυθολογία 
Τάλως (μυθολογία)

Το ρομπότ στην Λογοτεχνία και στην 7η τέχνη 
Εγώ, το ρομπότ

Ανάπτυξη δεξιοτήτων - γνώσεων μέσω της εκπαιδευτικής ρομποτικής 
Η εκπαιδευτική ρομποτική προσφέρεται για την καλλιέργεια πνεύματος ομαδικής συνεργασίας στους μαθητές, ενώ τους ενθαρρύνει να πειραματιστούν και να εφαρμόσουν αυτά που έχουν διδαχθεί από  
από τα γνωστικά πεδία των Μαθηματικών, της Φυσικής, της Τεχνολογίας και της Πληροφορικής. Επιπλέον, έρχονται σε επαφή με τις βασικές έννοιες του προγραμματισμού και ανακαλύπτουν τις υποσυνείδητες χρήσεις των οργάνων του ανθρώπινου σώματος και το πώς αυτές εφαρμόζονται στην τεχνολογία (π.χ κίνηση με εμπόδια, χρώμα).

Μπορώ να την εφαρμόσω σε σχολική τάξη; 
Ναι, αρκεί να έχω όρεξη και διάθεση για κάτι διαφορετικό από τα τετριμένα.
Στην αρχή φαίνεται αρκετά δύσκολο και πολύπλοκο. Αλλά με την παρακίνηση των μαθητών και το προσωπικό ενδιαφέρον θα μεταμορφωθεί σε αρκετά ενδειαφέρον.

Mε ποιές εκπαιδευτικές πλατφόρμες μπορώ να την εφαρμόσω; 
Βεβαίως:

 Lego Mindstorms
 Arduino
 WeDo 2.0
 MakeBot
 Edison Robot

Με διάφορα υλικά (π.χ. καλαμάκι, μπαλόνι, ξυλάκια, δίχαλα, χαρτόνι, πλαστικά συρίγγια, κινητήρες από χαλασμένα παιχνίδια, διάφορα εξαρτήματα από χαλασμένα παιχνίδια, ξυλάκια από παγωτό κλπ)

Διαγωνισμοί Εκπαιδευτικής Ρομποτικής 
First LEGO Leage - https://web.archive.org/web/20180920035520/http://firstlegoleague.gr/

World Robot Olympiad - www.wro2012.org

Open Robotics https://web.archive.org/web/20190216231548/https://robotics.ellak.gr/

Παραπομπές

Εξωτερικοί σύνδεσμοι